מנחם הלברשטט

מנחם הלברשטט (נולד ב-7 במאי 1981) הוא צייר ומאייר ישראלי.

== ביוגרפיה ==
הלברשטט גדל ביישוב בית אל, שם גם למד בבית הספר היסודי ובתיכון. בהמשך למד בישיבת מעלות ובישיבת שיח יצחק. שירת בצבא כלוחם בחיל השריון.

את לימודיו המקצועיים עשה במכללת הרצוג לתואר ראשון בלימודי הוראת תורה שבעל פה ומחשבת ישראל, באקדמיה בצלאל במחלקה לאנימציה, ובמכללת הדסה ביחידה לעיצוב גרפי והפקות דפוס.

למד ציור ורישום אצל הציירים ליאוניד בלקלב, ארם גרשוני, ומארק ינאי.

מתגורר ביישוב תקוע,<ref></ref> נשוי ואב לחמישה.

== פעילות מקצועית ==
=== עיתונות וכתבי עת ===
הלברשטט החל לפרסם איורים בעיתון מקור ראשון במוסף שבת להגות וספרות בשנת 2008, שם מופיעות עבודותיו באופן קבוע ומלוות את המאמר על פרשת השבוע.

מאייר קריקטורות עבור השילוח (כתב עת ישראלי)<ref></ref> מאז היווסדו בשנת 2016.

=== איור ספרות ילדים ומבוגרים ===
הלברשטט מתמחה באיור ספרי ילדים, והוא אייר כבר עשרות ספרים להוצאות הספרים השונות בארץ ומחוצה לה.<ref></ref><ref></ref> מרבה לעבוד עם ספריית פיג'מה, ואחותה האמריקאית PJ Library. פרויקט בולט שבו היה שותף הוא סדרת ספרי 'הפרשה', מאת הסופרת אמילי עמרוסי, שיצאה לאור בהוצאת ידיעות אחרונות והפכה לרב מכר.<ref></ref>

בשנת 2021 כתב ואייר את הספר 'משהו אחד ולישון' שיצא לאור בהוצאת מזרחי וחולק במסגרת ספריית פיג'מה.<ref></ref> הספר אף תורגם לאנגלית, יצא לאור בהוצאת Green Bean Books<ref></ref> וחולק במסגרת פרויקט Pj Library.<ref></ref>

במסגרת לימודיו בישיבת שיח יצחק, נוצרו קשריו עם הוצאת הספרים של הישיבה ומכון כתבי הרב שג"ר, שהובילו ליצירת האיורים עבור העטיפות של כמה מספריהם של הרב שג"ר והרב יאיר דרייפוס.

=== פעילות בתחום הקולנוע והטלוויזיה ===
הלברשטט יצר את הציורים ורישומים עבור עונתה הראשונה של סדרת הטלוויזיה שטיסל<ref></ref> בשנת 2012. בשנת 2020 יצר חלק מהציורים לעונתה השלישית של הסדרה.

בשנת 2017 היה חלק מצוות התסריטאים, ויועץ תסריט של הסדרה המנצח ששודרה ב-yes.<ref></ref>

בין השנים 2019–2020 לימד תקשורת חזותית בבית הספר מעלה לקולנוע.

=== פרסים ===
הלברשטט הוא זוכה פרס שר התרבות לעיצוב, בתחום האיור, לשנת 2021.<ref></ref>

בשנת 2023 הוצגו עבודותיו של הלברשטט בביתן הישראלי ב-Biennial of Illustration Bratislava .<ref></ref>

== תערוכות ==

תערוכת יחיד:
*'קו פרשה'- איורי מקרא חדשים. במסגרת שבוע האיור בירושלים 2018. אוצר: ליאוניד בלקלב.<ref></ref>

תערוכות קבוצתיות:

* 'אמן ההדפס'- שישה אמנים ישראליים עכשוויים בעקבות קפלן. בית אביחי 2023. אוצרות: אוריין גלסטר.<ref></ref>
* 'לקפוץ למים'- גלריית מרכז האמנים תקוע 2021. ייעוץ אוצרותי: אביטל וכסלר.<ref></ref>
* 'תפילות לדרך'- פסטיבל אאוטליין 2020. מנהרת הרכבת. אוצרים: אהרון פרידמן, אלעד ליפשיץ.
*'החדר שלי'- חדר הילדים כסמל וכמראה לעולם הילדוּת. מוזיאון חיפה לאמנות. 2020. אוצרות: עדי שלח ומיכל מגן.<ref></ref>
*טרמינל – 20 שנה למות מאיר אריאל - שבוע האיור בירושלים 2019 אוצרת: נעמה להב.
*אאוטליין – עבודה בהשראת יצירות ספוקן וורד בבית הנסן בירושלים. 2016. אוצרים: נועה קלנר ויניב טורם.
*עיר סיפור - עבודה שהודפסה כשלט חוצות ענק במרכז הער בירושלים במסגרת פרויקט עיר סיפור. 2016. אוצרות ועיון: איתם טובול.<ref></ref>
*הגרסה המאויירת - תערוכה במוזיאון ארץ ישראל. 2014. אוצר: יובל סער.<ref></ref>
*'אני מכאן'- מקומיות ישראלית בספרות ילדים. בית אריאלה. אוצרת: ליאורה גרוסמן.<ref></ref>

אוצרות:
*האסתטיקה של הקרוב - ליאוניד בלקלב ציורים ורישומים. בית אבי חי 2017. אוצרות +טקסט אוצרות וקטלוג.<ref></ref>

== קישורים חיצוניים ==

* 

* 
* 
* 
* [https://www.kirkusreviews.com/book-reviews/tami-lehman-wilzig/soosie/ כוכב ציון לשבח עבור הספר 'Soosie The Horse That Saved Shabbat' באתר Kikrus]
* [https://www.facebook.com/admin.45334646/videos/371546001999138?locale=he_IL ראיון בתוכנית הרדיו 'תיבת פנדורה'], מגיש: יהודה רחנייב.
* .

== הערות שוליים ==

2021 04
קטגוריה:ציירים ישראלים
קטגוריה:מאיירים ישראלים
קטגוריה:בוגרי ישיבת שיח יצחק
קטגוריה:בוגרי המכללה האקדמית הרצוג
קטגוריה:בוגרי בצלאל, אקדמיה לאמנות ועיצוב
קטגוריה:בוגרי המכללה האקדמית הדסה ירושלים
קטגוריה:תקוע: אישים
קטגוריה:ישראלים שנולדו ב-1981